จนท.เร่งนำร่างคนร้ายยิงปะทะ 5 ศพลงจากเขาตะเว มาที่ รพ.เจาะไอร้อง
ความคืบหน้า จนท.ปะทะกลุ่มคนร้ายบนเทือกเขาตะเว ทำให้มีตาย 5 ศพบาดเจ็บ 2 คน ล่าสุดกำลังเร่งนำร่างคนร้ายลงจากเขา เพื่อนำมาชันสูตรที่ รพ.เจาะไอร้อง ขณะที่ปืนเอ็ม16 ที่พบรอพิสูจน์เพิ่ม 4 กระบอกกรณี เหตุปะทะบนเทือกเขาตะเว บ้านไอร์สะเตียร์ หมู่8 ต.บูกิต อ.เจาะไอร้อง จ.นราธิวาส ทำให้มีคนร้ายเสียชีวิต จำนวน 5 คน และ ได้รับบาดเจ็บ 2 คน โดยหลังจาก จนท.เข้าตรวจค้นจุดเกิดเหตุ สามารถตรวจยึดสิ่งอุปกรณ์ของกลางได้เป็นจำนวนมากประกอบด้วยอาวุธปืนเล็กยาวจู่โจม ที่เป็นอาวุธสงครามได้ จำนวน 7 กระบอก ตามข่าวที่เสนอไปแล้วนั้นความคืบหน้าล่าสุด เมื่อช่วงเย็นของวันที่ 23 ก.พ.63 มีรายงานว่า จนท.ได้จำแนกอาวุธปืนทั้ง 7 กระบอกของคนร้าย ได้เบื้องต้นแล้ว ดังนี้1.ปืน เอ็ม.16 หมายเลข 9548605 อยู่ระหว่างการตรวจสอบว่าเป็นของหน่วยงานใด2.ปืน เอ็ม.16 หมายเลข 5278608 จากการตรวจสอบ เบื้องต้นพบว่าตรงกับอาวุธปืน M-203 ซึ่งถูกปล้นจาก นพค.5 บ.ลูโบ๊ะสะนิแย ต.บ้านแหร อ.ธารโต จ.ยะลา เมื่อ 28เม.ย.46 หมายเลขที่ระบุ คือ 119544/5278608 อยู่ระหว่างการพิสูจน์ทราบอย่างละเอียดอีกครั้ง3. ปืน เอ็ม.16 หมายเลข 9496923 จากการตรวจสอบเบื้องต้น เป็นปืนที่ถูกปล้นจากกองพันพัฒนาที่ 4 ค่ายปิเหล็ง อ.เจาะไอร้อง จ.นราธิวาส เมื่อ 4 ม.ค.474. ปืน เอ็ม.16 หมายเลข 9544699 อยู่ระหว่างการตรวจสอบ5. ปืน เอ็ม.16 ไม่ทราบหมายเลข เนื่องจากถูกขูดลบหมายเลข6. ปืน HK-33 หมายเลข 151523 จากการตรวจสอบเป็นอาวุธปืนที่คนร้ายได้ไปจากเหตุการณ์โจมตี ชคต.ร่มไทร อ.สุคิริน จนราธิวาสเมื่อ 12 ม.ค.63 7. ปืนลูกซองยาวนอกจากนั้น เป็นสิ่งของของคนร้าย รวมทั้งเป้สนาม จำนวน 15 ใบ และเสบียงอาหารและยุทโธปกรณ์อีกจำนวนหนึ่งส่วนศพของผู้ก่อการร้ายที่เสียชีวิต 5 ราย และได้รับบาดเจ็บ 2 รายนั้นอยู่ระหว่างการพิสูจน์ทราบและยืนยันตัวบุคคล ล่าสุด ขณะนี้ศพอยู่ระหว่างลำเลียงจากเขาตะเวมายัง รพ.เจาะไอร้อง คาดว่าจะลำเลียงแล้วเสร็จในเวลา 22.30 คืนนี้ หลังจากนั้นจะมอบศพให้ทางญาตินำไปประกอบพิธีทางศาสนาต่อไป.
ความคืบหน้า จนท.ปะทะกลุ่มคนร้ายบนเทือกเขาตะเว ทำให้มีตาย 5 ศพบาดเจ็บ 2 คน ล่าสุดกำลังเร่งนำร่างคนร้ายลงจากเขา เพื่อนำมาชันสูตรที่ รพ.เจาะไอร้อง ขณะที่ปืนเอ็ม16 ที่พบรอพิสูจน์เพิ่ม 4 กระบอก
ทหารปะทะโจรใต้,ทหารเด็ดหัวโจรใต้,ดับโจรใต้5ศพ,เทือกเขาตะเว,โจรใต้,เจาะไอร้อง,นราธิวาส,ข่าวทั่วไป